REPUBLIKA SRBIJA

NARODNA SKUPŠTINA

Odbor za prostorno planiranje,saobraćaj,

infrastrukturu i telekomunikacije

01 Broj: 06-2/10-24

1. april 2024. godine

B e o g r a d

Z A P I S N I K

PRVE SEDNICE ODBORA ZA PROSTORNO PLANIRANjE, SAOBRAĆAJ, INFRASTRUKTURU I TELEKOMUNIKACIJE,

ODRŽANE 1. APRILA 2024. GODINE

Sednica je počela u 13.15 časova.

Saglasno članu 25. stav 2. Poslovnika Narodne skupštine sednicom je, do izbora predsednika Odbora, predsedavala narodni poslanik Jasmina Karanac, najstariji prisutni član Odbora.

Sednici su prisustvovali članovi Odbora: Tomislav Janković, Dragan Jovanović, Branislav Josifović, Robert Kozma, Uglješa Marković, dr Tatjana Marković Topalović, Predrag Marsenić, Ivana Nikolić, Miroslav Petrašinović, Mila Popović, Vesna Savović Petković, Nenad Filipović i Dalibor Šćekić.

Sednici Odbora su prisustvovali zamenici članova Odbora: Vesna Đurišić (zamenik Miroslava Kondića) i Branko Pavlović (zamenik Dragana Stanojevića).

 Sednici nije prisustvovao član Odbora Đorđe Stanković, niti njegov zamenik.

Predsedavajući je konstatovao da su ispunjeni uslovi za rad i odlučivanje saglasno članu 80. stav 1. Poslovnika Narodne skupštine, a zatim je Odbor prešao na rad prema unapred određenom

**D n e v n o m r e d u:**

 1. Izbor predsednika Odbora;

 2. Izbor zamenika predsednika Odbora.

Prva tačka dnevnog reda - **Izbor predsednika Odbora**

Odbor je na predlog narodnog poslanika Jasmine Karanac, većinom glasova (10 za, tri protiv), izabrao narodnog poslanika Uglješu Markovića za predsednika Odbora za prostorno planiranje, saobraćaj, infrastrukturu i telekomunikacije.

Predsednik Odbora Uglješa Marković se zahvalio na izboru i preuzeo predsedavanje Odborom.

Druga tačka dnevnog reda - **Izbor zamenika predsednika Odbora**

Odbor je na predlog predsednika Odbora Uglješe Markovića, većinom glasova (11 za, tri protiv) izabrao narodnog poslanika Tomislava Jankovića za zamenika predsednika Odbora za prostorno planiranje, saobraćaj, infrastrukturu i telekomunikacije.

Zamenik predsednika Odbora Tomislav Janković se zahvalio na izboru.

 U diskusiji su učestvovali: Robert Kozma, Ivana Nikolić, Mila Popović, dr Tatjana Marković Topalović, Dragan Jovanović, Branko Pavlović i Predrag Marsenić.

\*

\* \*

Sednica je zaključena u 13.50 časova.

Sednica je prenošena u live stream-u i tonski snimana, a video zapis se nalazi na internet stranici Narodne skupštine.

SEKRETAR ODBORA PREDSEDNIK ODBORA

 Maja Dimitrijević Uglješa Marković